Rozsudok bez odôvodnenia Okresného súdu Dunajská Streda sp. zn. 8P/59/2025 z 26. 9. 2025

Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 8P/59/2025 2225201698 26. 09. 2025 JUDr. Antónia Salayová ECLI:SK:OSDS:2025:2225201698.4
Rozsudok bez odôvodnenia Okresný súd Dunajská Streda sudkyňou JUDr. Antóniou Salayovou v mimosporovej veci starostlivosti o maloleté deti: A. B., nar. XX.XX.XXXX a C. B., nar. XX.XX.XXXX, zastúpené kolíznym opatrovníkom: Úrad práce, sociálnych vecí a rodiny Dunajská Streda, Ádorská 41, 929 01 Dunajská Streda, IČO: 30794536, deti rodičov: matka – D. E., nar. XX.XX.XXXX, F. XXXX/XX, XXX XX G., zastúpená: JUDr. Beatrica Babačová, advokátka, Mestský Majer 21, 931 01 Šamorín, IČO: 37837613 a otec – C. B., nar. XX.XX.XXXX, H. XX, XXX XX G., o návrhu matky maloletých detí o úpravu práv a povinností rodičov k maloletým deťom, takto rozhodol: I. Schvaľuje sa dohoda rodičov v nasledovnom znení : „ Maloleté deti A. B., nar. XX.XX.XXXX a C. B., nar. XX.XX.XXXX sa zverujú do osobnej starostlivosti matky. Otec sa zaväzuje prispievať na výživu maloletého A. sumou 75,00 eur mesačne a na malol. C. sumou 60,00 eur mesačne, ktoré výživné je otec povinný zasielať k rukám matky maloletých detí, vždy do 15dňa v mesiaci vopred. Otec sa zaväzuje podieľať na zvýšených výdavkoch oboch maloletých detí, ktoré nepokrýva bežné výživné, v rozsahu polovici (1/2). Dlh na zročnom výživnom (od podania návrhu) do 31.10.2025 v sume 370,00 eur na maloletého A. a v sume 296,00 eur na maloletého C. sa zaväzuje otec splácať mesačnými splátkami vo výške 15,00 eur na každé maloleté dieťa, spolu s bežným výživným, až do splatenia dlhu, pod stratou výhody splátok. Zastupovať a spravovať majetok maloletých detí budú obaja rodičia. Otec je oprávnený stýkať sa s maloletými deťmi nasledovne: - každý párny týždeň od piatka od 17:00 hod. do nedele do 18:00 hod., - každú stredu v mesiaci, od 15:00 hod. do 18:00 hod., mimo bežnej úpravy je otec oprávnený stýkať sa: s maloletým A. - počas letných školských prázdnin od 01.07. od 9:00 hod. do 14.07. do 19:00 hod. a - následne od 01.08. od 9:00 hod. do 14.08. do 19:00 hod. s maloletým C. - počas letných školských prázdnin od 01.07. od 9:00 hod. do 07.07. do 19:00 hod. a - následne od 01.08. od 9:00 hod. do 07.08. do 19:00 hod. s oboma maloletými deťmi: - počas jarných školských prázdnin - každý nepárny kalendárny rok od nedele predchádzajúcej prvému dňu prázdnin vyhlásených vyhláškou Ministerstva školstva SR od 15:00 hod. do piatku - posledného dňa prázdnin do 19:00 hod., - počas veľkonočných školských prázdnin - každý párny kalendárny rok od prvého dňa prázdnin od 15:00 hod. do Veľkonočného pondelka do 19:00 hod.
- počas zimných školských prázdnin – a) každý nepárny rok od 24.12 od 17:00 hod. do 30.12. do 19:00 hod., b) každý párny rok od 23.12. od 10.00 hod. do 24.12. do 15.00 hod. a od 30.12. od 15:00 hod. do 04.01. nasledujúceho roka do 19:00 hod. Matka je povinná maloleté deti na styk s otcom pripraviť a v stanovenom čase maloleté deti v mieste bydliska matky odovzdať, otec je povinný v stanovenom čase maloleté deti matke v mieste bydliska matky vrátiť. V prípade, že sa styk z vážnych dôvodov nemôže uskutočniť, sú povinní rodičia sa o tomto dôvode vzájomne informovať, najneskôr do 12 hodín pred začiatkom styku.“ II. Žiaden z účastníkov nemá právo na náhradu trov konania. Poučenie: Proti výroku rozsudku, ktorým bola schválená dohoda rodičov, v súlade s § 355 ods. 1/ Civilného sporového poriadku (ďalej len „CSP“) v spojení s § 122 Civilného mimosporového poriadku (ďalej len „CMP“) rodičia nie sú oprávnení podať odvolanie. Proti rozsudku nemožno podať odvolanie, nakoľko účastníci konania sa tohto svojho práva (rodičia proti výroku I. a kolízny opatrovník proti výrokom I. a II.) v súlade s § 368 CSP po vyhlásení rozhodnutia pred súdom účinne vzdali. Písomné vyhotovenie rozsudku v zmysle § 221 písm. a/ CSP v spojitosti s ust. § 2 ods. 1/CMP neobsahuje odôvodnenie, pretože rozsudok bol vyhlásený na pojednávaní, na ktorom boli prítomné všetky strany a ich zástupcovia, ktorí sa vzdali práva odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

Zdroj: KAUZIS.SK – https://www.kauzis.sk/judikatura/r/ECLI:SK:OSDS:2025:2225201698.4 (dáta aktuálne k 5. 11. 2026). Záväzné je znenie zverejnené súdom.




